
        ΠΑΝΟΡΑΜΑ ΝΟΡΜΑΝΔΙΑΣ –ΒΡΕΤΑΝΗΣ - 6ημ.
Με (2) διανυκτερεύσεις στο ασύγκριτο Σαίν Μαλό.

ΑΝΑΧΩΡΗΣΕΙΣ: 22-27 Νοεμβρίου 2026

1η ΗΜΕΡΑ: ΑΘΗΝΑ - ΠΑΡΙΣΙ – ΡΟΥΕΝ (ΠΕΡΙΗΓΗΣΗ) 
Αναχώρηση από το αεροδρόμιο Βενιζέλου στις 07:30 και για την Πόλη του Φωτός , το αξεπέραστο Παρίσι. Από εκεί, χωρίς καθυστέρηση, ξεκινά η μαγευτική μας διαδρομή προς τον πρώτο μας προορισμό: την ιστορική και αριστοκρατική Ρουέν, την «πόλη των 100 καμπαναριών»!Κατά την άφιξή μας, θα περιηγηθούμε στο μεσαιωνικό κέντρο με τα παραμυθένια, ξύλινα σπίτια, που δίνουν την αίσθηση πως ο χρόνος έχει σταματήσει στον 15ο αιώνα. Θα σταθούμε στον εντυπωσιακό Καθεδρικό Ναό της Ρουέν, έμπνευση για δεκάδες πίνακες του Μονέ, και θα περάσουμε κάτω από το θρυλικό Gros Horloge, το Μεγάλο Ρολόι της πόλης. Στην πλατεία του Δημαρχείου, θα ακούσουμε την συγκλονιστική ιστορία της Ζαν ντ’ Αρκ,, που μαρτύρησε εδώ το 1431. Μετά την περιήγησή μας, θα έχουμε ελεύθερο χρόνο για βόλτα, φωτογραφίες, ή ακόμα και έναν απογευματινό καφέ στα γοητευτικά μπιστρό. Άφιξη στο ξενοδοχείο, τακτοποίηση και ξεκούραση. Διανυκτέρευση στη Ρουέν.
 
2η ΗΜΕΡΑ: ΡΟΥΕΝ – ΟΝΦΛΕΡ – ΝΤΟΒΙΛ – ΚΑΕΝ 
Μετά το πρωινό μας, ξεκινάμε για ένα ειδυλλιακό παραθαλάσσιο ταξίδι σε δύο από τα πιο πολυφωτογραφημένα μέρη της Νορμανδίας. Πρώτη μας στάση το μαγικό Ονφλέρ, μια ζωγραφιά με γαλήνιο λιμάνι, πολύχρωμα σπίτια που καθρεφτίζονται στο νερό και δρομάκια που θυμίζουν σκηνικό από γαλλική ταινία εποχής. Η καλλιτεχνική αύρα του τόπου είναι διάχυτη, αφού εδώ γεννήθηκε ο Ιμπρεσιονισμός – και κάθε γωνιά του Ονφλέρ μοιάζει με έργο τέχνης.Στη συνέχεια, κατευθυνόμαστε προς την εκλεπτυσμένη Ντοβίλ, αγαπημένο θέρετρο των αστών του Παρισιού, με απέραντες αμμώδεις παραλίες, ιπποδρόμια, καζίνο και το διάσημο Φεστιβάλ Κινηματογράφου. Στάση για περίπατο στις ξύλινες προβλήτες και ελεύθερος χρόνος για καφέ ή αγορές στα τοπικά μαγαζιά πολυτελείας. Το απόγευμα φτάνουμε στην Καέν, μια πόλη γεμάτη ιστορία που ισορροπεί μεταξύ μεσαιωνικής αρχιτεκτονικής και μοντέρνας αναγέννησης μετά τον Β’ Παγκόσμιο Πόλεμο. Άφιξη στο ξενοδοχείο και ξεκούραση.  Διανυκτέρευση στην Καέν.


3η ΗΜΕΡΑ: ΚΑΕΝ(ΠΟΛΕΜΙΚΟ ΜΟΥΣΕΙΟ) – ΜΠΑΓΙΕ - ΑΡΡΟΜΑΝΣ 
[image: Το ανείπωτα όμορφο αξιοθέατο της Γαλλίας]Μετά το πρωινό μας, θα περιηγηθούμε πανοραμικά στην Καέν, θα επισκεφθούμε το διάσημο Πολεμικό Μουσείο και θα αναχωρήσουμε για τις Νορμανδικές ακτές της απόβασης με ενδιάμεσο σταθμό το μαγευτικό χωριό Μπαγιέ. Βασικός σταθμός μας η Αρρομάνς, σημείο όπου κατασκευάστηκε τεχνητό λιμάνι για την απόβαση των στρατιωτών και αρμάτων. Επιστροφή στην Καέν. Διανυκτέρευση.

4η μέρα: ΚΑΕΝ - ΜΟΝ ΣΑΝ ΜΙΣΕΛ – ΚΑΝΚΑΛ – ΣΑΙΝ ΜΑΛΟ
Πρωινό στο ξενοδοχείο και αμέσως μετά αναχωρούμε για το μεσαιωνικό αριστούργημα, του Μον Σαιν Μισέλ, ένα βραχώδες νησάκι στη μέση μιας απέραντης έκτασης από κίτρινη άμμο, η οποία με την πλημμυρίδα καλύπτεται από θάλασσα. Στην κορυφή του δεσπόζει το Αβαείο του Αγίου Μιχαήλ, Μνημείο Παγκόσμιας Πολιτιστικής Κληρονομιάς της UNESCO. Το λιλιπούτειο χωριουδάκι στους πρόποδες του λόφου με τα πέτρινα σπιτάκια με τα λουλούδια, τα λιθόστρωτα δρομάκια του και τα γραφικά πανδοχεία του δίνουν την εντύπωση ότι μόλις άνοιξες ένα παράθυρο στον Μεσαίωνα. Γεύμα εξ ιδίων – για όσους το επιθυμούν προαιρετικά - στο φημισμένο La Mere Poulard στην καστροπολιτεία του Μον Σαν Μισέλ. Αμέσως μετά, ξεκινάμε για την ιστορική πρωτεύουσα της Νορμανδίας,  με ενδιάμεση στάση στη μαγευτική κωμόπολη Κανκάλ. Άφιξη αργά το απόγευμα στο Σαιν Μαλό. Τακτοποίηση στο ξενοδοχείο και διανυκτέρευση.

5η μέρα: ΣΑΙΝ ΜΑΛΟ 
Πρωινό στο ξενοδοχείο. Η μέρα μας είναι αφιερωμένη στην κάστρο-πολιτεία του Σαιν Μαλό στις ακτές της Μάγχης, που αποτέλεσε καταφύγιο κουρσάρων και πειρατών τον 16ο αι. Μια πόλη-οχυρό, που αναστηλώθηκε εντυπωσιακά μετά τη σχεδόν ολοκληρωτική καταστροφή της στον Β΄ Παγκόσμιο Πόλεμο. Παραδομένοι στην αύρα του Ατλαντικού, θα περπατήσουμε εντός  των τειχών μεσαιωνική πόλη με τον Καθεδρικό Ναό του Αγίου Βικεντίου και τον Πύργο στον οποίο στεγάζεται  το μουσείο της πόλης.  Διανυκτέρευση.

6η μέρα:  ΣΑΙΝ ΜΑΛΟ – ΡΕΝ  – ΠΑΡΙΣΙ – ΑΘΗΝΑ  
Πρωινό. Αναχώρηση νωρίς το πρωί για Παρίσι, με ενδιάμεση στάση στη Ρεν, την κοσμοπολίτικη πρωτεύουσα της Βρετάνης. Εκεί θα γνωρίσουμε την εντυπωσιακή Place de la Mairie, το Δημαρχείο, την Όπερα, και τον μεγαλοπρεπή Καθεδρικό Ναό. Στάση για ξεκούραση, φωτογραφίες ή ακόμα και δοκιμή των παραδοσιακών γλυκισμάτων «Kouign-Amann». Αναχώρηση για το αεροδρόμιο του Παρισίου και απευθείας πτήση επιστροφής.

                                                                               SuperEarly    Early Booking   Κανονική                 
Τιμή κατ’ άτομο σε δίκλινο                               915€                965€               1015€
Τιμή σε μονόκλινο                                                 1265€             1315€            1365€
Φόροι αεροδρομίων & ξενοδοχείων          275€                275€               275€

Πτήσεις με την Aegean Airlines : 
A3610   Αθήνα – Παρίσι    08.05 – 10.40 
Α3615   Παρίσι – Αθήνα    20.35 – 00.40


Περιλαμβάνονται:
· Αεροπορικά εισιτήρια οικονομικής θέσης με απευθείας πτήσεις  Αθήνα - Παρίσι - Αθήνα με την Aegean Airlines.
· Διαμονή σε ξενοδοχείο 4* ή παρόμοια:
Hyatt Place Rouen 4*
Novotel Cote De Caen 4*
Golden Tulip Saint Malo 4* 
· Ημιδιατροφή καθημερινά (εξαιρούνται ποτά). 
· Περιηγήσεις, εκδρομές, ξεναγήσεις, όπως αναφέρονται στο αναλυτικό πρόγραμμα της εκδρομής. 
· Μεταφορές, μετακινήσεις με πούλμαν του γραφείου μας. 
· Έμπειρος αρχηγός - συνοδός του γραφείου μας.
· Ασφάλεια αστικής/επαγγελματικής ευθύνης. 
· Φ.Π.Α. 
· Μια χειραποσκευή μέχρι 8 κιλά. 
· Μια βαλίτσα μέχρι 23 κιλά.


Δεν περιλαμβάνονται:
· Είσοδοι σε μουσεία, θεματικά πάρκα και γενικά όπου απαιτείται. 
· Φόροι αεροδρομίων & δημοτικοί φόροι ξενοδοχείων (275,00€ κατ’ άτομο). 
· Checkpoints (30€/άτομο, αποπληρωμή τοπικά στον συνοδό).
· Ότι ρητά αναφέρεται ως προαιρετικό ή προτεινόμενο.  


Σημαντικές Σημειώσεις: 
· Η τιμή «SuperEarly» ισχύει με, προκαταβολή 450€/άτομο MH επιστρεπτέα για τις πρώτες 10 συμμετοχές, εξόφληση στις 21 μέρες πριν non-refundable.
· Η τιμή «EarlyBooking» ισχύει για τις πρώτες 10 συμμετοχές, προκαταβολή 450€/άτομο επιστρεπτέα έως και 45 μέρες πριν, εξόφληση στις 21 μέρες πριν non-refundable. Παρέχεται η δυνατότητα 6 άτοκων δόσεων με προκαταβολή εφάπαξ 450€/άτομο.
· Η τιμή «Κανονική» ισχύει με προκαταβολή 450€/άτομο επιστρεπτέα έως και 45 μέρες πριν, εξόφληση στις 21 μέρες πριν non-refundable. Παρέχεται η δυνατότητα 12 άτοκων δόσεων με προκαταβολή εφάπαξ 450€/άτομο.
4.Ξεναγήσεις και εκδρομές, ενδέχεται να αλλάξει η σειρά που θα πραγματοποιηθούν.
5. Η παιδική τιμή αφορά παιδιά αυστηρά μέχρι 12 ετών με 2 ενήλικες.

*Δεχόμαστε όλες τις πιστωτικές εκτός από American Express και Diners.

Σημαντική ενημέρωση για ταξίδια εντός Ε.Ε. / Ζώνης Σένγκεν με ελληνική ταυτότητα:
Σύμφωνα με τις ισχύουσες ευρωπαϊκές οδηγίες, οι παλαιού τύπου ελληνικές ταυτότητες (μπλε) γίνονται αποδεκτές για ταξίδια εντός Ευρωπαϊκής Ένωσης και χωρών Σένγκεν έως και τις αρχές Αυγούστου 2026.
Ωστόσο, για την αποφυγή προβλημάτων κατά τον αεροπορικό ή συνοριακό έλεγχο, συνιστάται ιδιαίτερη προσοχή στα παρακάτω:
• Ταυτότητες που έχουν εκδοθεί από το 2011 και μετά, εφόσον είναι σε καλή κατάσταση και τα στοιχεία αναγράφονται ευκρινώς, γίνονται συνήθως αποδεκτές έως 03/08/2026.
• Ταυτότητες που έχουν εκδοθεί πριν από το 2011 — και ιδιαίτερα πριν από το 2006 — καλό είναι να έχουν ήδη αντικατασταθεί με νέου τύπου ταυτότητα ή να συνοδεύονται από ισχύον διαβατήριο, καθώς ενδέχεται να μην γίνουν αποδεκτές από αεροπορικές εταιρείες ή συνοριακές αρχές.
• Φθαρμένες, αλλοιωμένες ή δυσανάγνωστες ταυτότητες ενδέχεται επίσης να προκαλέσουν άρνηση επιβίβασης ή εισόδου, ανεξαρτήτως ημερομηνίας έκδοσης.
Παρακαλούμε όπως ελέγχετε εγκαίρως την εγκυρότητα και την κατάσταση των ταξιδιωτικών σας εγγράφων πριν την αναχώρηση.
Το ταξιδιωτικό μας γραφείο, σύμφωνα και με τους όρους συμμετοχής, δεν φέρει καμία ευθύνη σε περίπτωση μη αποδοχής ταυτότητας ή άλλου ταξιδιωτικού εγγράφου από αεροπορική εταιρεία, αστυνομικές ή συνοριακές αρχές, ούτε για τυχόν άρνηση επιβίβασης ή εισόδου σε χώρα του εξωτερικού.

